**Retningslinjer for søknadsmidler til lokallaga i Østfold Bygdeungdomslag**

Det er satt av 77 760,15 kr av overskuddet etter Landsstevnet 2019. Disse pengene blir satt som søknadsmidler som lokallag i ØBU kan søke på. Det er tenkt at disse pengene skal gå til aktiviteter man ikke tjener mye penger på, som er lavterskel å delta på og gratis for NBUs medlemmer.

* Arrangementet må være gratis for medlemmer i NBU.
* Arrangementet skal være alkoholfritt.
* Arrangementer som tilrettelegger for økning i medlemsmassen/verving blir prioritert.
* Et lokallag kan søke om inntil kr 3000,- per år.
* Det må søkes i forkant av arrangementet. Det skal leveres budsjett samtidig som man søker.
* Pengene som søkes om skal ikke brukes på kostander man kan få refusjon til på andre måter som Bama, Tine etc.
* Søknader om tevling skal sendes til lokallagsstafettfondet til dette er tomt. Etter lokallagstafettfondet er tomt kan man søke av disse midlene til tevling.
* Etter arrangementet må man vise til utlegg for å få utbetalt pengene.
* Det som er igjen i fondet etter årsmøtet i ØBU 2025 går ut av fondet og inn i driftsmidlene til ØBU.

Søknadene sendes til økonomiansvarlig eller leder i fylkesstyret.

Utlegg/kvitteringer etter endt arrangement sendes til økonomiansvarlig for å motta utbetaling. Epost: okonomi.ostfoldbu@gmail.com.